<classify> SERIKALI kupitia Wizara ya Afya, Maendeleo ya Jamii, Jinsia, Wazee na Watoto imesema mtu akitumia dawa za kufubaza makali ya Virusi Vya UkimwiARVs kwa usahihi anapunguza uwezekano wa kuambukiza virusi hivyo kwa mtu mwingine kwa takribani asilimia 60.Hayo yamesemwa na Waziri wa Afya, Maendeleo ya Jamii, jinsia, Wazee na Watoto, Ummy Mwalimu juzi wakati akizindua Kampeni ya Furaha Yangu, Pima, Jitambue, Ishi, kwenye viwanja vya Majimaji Songea mkoani Ruvuma.Kwa mujibu wa wataalamu wa afya ikiwemo wanasayansi imedhihirika kwamba mtu akianza mapema kutumia dawa anapunguza uwezekano wa kupata magonjwa nyemelezi, pia anaongeza muda wa kuishi na anapunguza uwezekano wa kuwaambukiza watu wengine,alisema.Alisema wakati takwimu za kitaifa zikionesha maambukizi ya VVU yamepungua kutoka asilimia 5.7 hadi asilimia 4.7, bado maambukizi mapya yameendelea kuwepo, takribani vijana wenye umri kati ya miaka 15 hadi 24 sawa na asilimia 40 wanaambukizwa VVU.Aidha, alisema asilimia 52 ya watu wanaoishi na maambukizi ya VVU wanajifahamu kuwa wana VVU, katika kila watu 100 watu 48 wenye maambukizi ya VVU hawajui kuwa wana VVU jambo ambalo ni hatari kwenye kaya zao na taifa kwa ujumla.Watu wote wanaotumia dawa vizuri kwa kuzingatia masharti, wapewe dawa za miezi mitatu badala ya kila mwezi kwenda kuchukua dawa katika vituo vya kutoa huduma za afya, tunaamini kwamba hatua hii itachochea watu wengi zaidi kwenda kupima na kujiandikisha kupata huduma za dawa, alisema.Pia, amewaagiza waganga wakuu wa mikoa nchini kuhakikisha vituo vya afya vyote nchi ambavyo vimesajiliwa na kutambulika na Wizara ya Afya kutoa huduma za kupima VVU, kutoa ushauri nasaha na kutoa dawa.Sambamba na hayo, alisema katika kila watoto 100 wanaozaliwa nchini Tanzania, 11 walikuwa wanazaliwa na maambukizi ya VVU, ndani ya miaka miwili maambukizi ya VVU yamepungua kutoka kwa mama kwenda kwa mtoto hadi kuwa chini ya asilimia  <topic>: KITAIFA 